《修明怨》
清代·文静玉

修明与夷光，二女同入宫。宫中各妍妙，并蒂双芙蓉。

如何姑苏台，惟说西施好。但见西施娇，不觉西施老。

舞亦西施舞，歌亦西施歌。蛾眉不见赏，寂寞归山阿。

红颜难保恩，玉颜难免妒。后来江采蘋，亦有《楼东赋》。

作者简介：江苏苏州人，字湘霞。本高氏女，慕文淑之为人，因改姓文。钱塘陈文述妾。善画能诗，书学晋人。有《小停云馆诗钞》。